સ્વિમિંગ પૂલના મૅનેજર નીલેશ તાપસેએ માહિતી આપી હતી કે ‘બૅચ પૂરો થતાં શ્રેયા સહિત તમામ વિદ્યાર્થીઓ સ્વિમિંગ પૂલની બહાર આવ્યાં હતાં અને ચેન્જિંગ રૂમમાં ગયાં હતાં. આ પહેલાં શ્રેયાએ લાઇફગાર્ડ સાથે ટૂંકી વાત કરી હતી અને તેની પાસેથી સૂચનો મેળવ્યાં હતાં. આ વખતે સ્વિમિંગ પૂલ તદ્દન ખાલી હતો. સૌ ચેન્જિંગ રૂમમાં કપડાં બદલી રહ્યા હતા. ૧૦ મિનિટ બાદ એક સફાઈ-કર્મચારીને સ્વિમિંગ પૂલના તળિયે શ્રેયાની બૉડી જોવા મળી હતી. લાઇફગાડોર્એ તરત શ્રેયાને બહાર કાઢી તેને કૃત્રિમ શ્વાસોચ્છ્વાસ આપવાની કોશિશ કરી હતી, પરંતુ એ પ્રયાસ નિષ્ફળ જતાં શ્રેયાને નજીકની બાબાસાહેબ ગાવડે હૉસ્પિટલે લઈ જવામાં આવી હતી.’